Diari Oficial de la Generalitat Valenciana


Sumari del DOGV 6068, del 30-07-2009 (2009/8480)

RESOLUCIÓ de 18 de juny de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de San Miguel de Salinas, província d'Alacant, en favor de Gas Natural Cegás, SA. Expedients: CBREDE/2005/50/03, CBREDE/2005/83/03 i CBREDE/2005/86/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8480


Data del document
:   18-06-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 18 de juny de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de San Miguel de Salinas, província d'Alacant, en favor de Gas Natural Cegás, SA. Expedients: CBREDE/2005/50/03, CBREDE/2005/83/03 i CBREDE/2005/86/03. [2009/8480]  
Vist que la companyia Gas Alicante, SA, actualment Endesa Gas Distribución, SA, va presentar amb data 8 d'agost de 2005 davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de San Miguel de Salinas, firmat pel tècnic competent i visat pel col·legi oficial corresponent amb data 3 d'agost de 2005, escrit sol·licitant que li fóra atorgada l'autorització administrativa per a la distribució de gas natural en el municipi de San Miguel de Salinas, província d'Alacant (CBREDE/2005/50/03).  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris Metro Hoy i La Verdad el dia 6 d'octubre de 2005, en el Butlletí Oficial de la Província d'Alacant d'1 d'octubre de 2005 i en el Diari Oficial de la Generalitat Valenciana de 28 de setembre de 2005.  
D'acord amb la documentació que hi ha en l'expedient, van ser presentats els escrits d'al·legacions següents:  
L'empresa Iberdrola Distribución de Gas, SAU, manifesta, en síntesi:  
1. Que l'empresa al·legant té interés en la distribució de gas natural en el municipi de San Miguel de Salinas i ha presentat l'escrit de sol·licitud d'autorització administrativa. 2. Que el projecte presentat per Gas Alicante, SA, té la condició d'avantprojecte i caràcter orientatiu, sense que quede garantida l'efectiva implantació d'instal·lacions i amb impossibilitat de complir les obligacions que el distribuïdor autoritzat té davant dels usuaris. 3. Que de la documentació presentada per Gas Alicante, SA, no resulta possible establir el punt de connexió proposat, ni delimitar l'àmbit que serà objecte de subministrament, sense que s'oferisca una solució provisional immediata, per la qual cosa queden indeterminats tant els terminis d'implantació de xarxes, com la seua efectiva posada en servici. Igualment, la sol·licitud es referix al terme municipal en abstracte, qüestió incompatible amb un nivell mínim de concreció que siga compatible amb les seues previsions urbanístiques i mediambientals. 4. Que el suport gràfic que s'adjunta a l'avantprojecte no complix, quant a l'escala planimètrica la determinada per l'administració, constant a 1/25.000 i no a 1/2.500, la qual cosa incrementa més encara la indefinició.  
L'empresa Gas Natural Cegás, SA, manifesta en el seu escrit d'al·legacions, en síntesi, el següent:  
1. Que és part interessada en l'expedient, i ha presentat la sol·licitud d'autorització administrativa per a la gasificació en el municipi de San Miguel de Salinas que es tramita en l'expedient CBREDE/2005/83/03. 2. Que en el projecte presentat per Gas Alicante, SA, s'observen deficiències tècniques com són, la determinació exacta de la infraestructura de connexió a la xarxa d'APA(1), així com la garantia de subministrament a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que haurà de preveure's per a estes, ni les instal·lacions necessàries per a això, i es manca, a més, d'una descripció de l'organització, sistemàtiques i recursos destinats a diferents operacions annexes a l'autorització que sol·licita, així com de la concreció de les zones urbanes i urbanitzables. 3. Que, d'altra banda, l'empresa al·legant manifesta que el projecte per esta presentat té les característiques que no té el presentat per Gas Alicante, SA, els avantatges d'este i la posició rellevant que com a empresa distribuïdora té en l'àmbit de la Comunitat Valenciana. 4. Finalment, manifesta els criteris jurídics i jurisprudencials que considera d'aplicació.  
Dels referits escrits es va traslladar a l'empresa peticionària, que va contestar independentment, però amb idèntic contingut i en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'al·legant, com són: que ha sol·licitat de Gas Natural SDG, SA, el punt de connexió en el gasoducte Redován - Los Montesinos - Torrevieja des del qual eixiria una antena al municipi d'Almoradí i que es prolongaria fins a San Miguel de Salinas; que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió al gasoducte, el corresponent projecte constructiu del qual definirà tots els detalls necessaris per a la construcció i la posada en marxa d'este; que el projecte reunix tots els elements tècnics per a garantir el subministrament a les zones urbanes consolidades i a les zones d'expansió del municipi. 2. A continuació realitza una contestació dels avantatges que com a empresa distribuïdora manté en el mercat de combustibles gasosos.  
Vist que sol·licitat pel Servici Territorial d'Energia l'informe l'Ajuntament de San Miguel de Salinas, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, sense que figure en l'expedient la contestació a l'informe sol·licitat.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
a) A través de gasoducte de la xarxa nacional de gasoductes, sense determinar.  
b) Subministrament provisional, fins a l'obtenció de la connexió definitiva a gasoducte, des d'un centre d'emmagatzemament de gas, amb ubicació no determinada.  
- Estació de regulació i mesurament (ERM).  
Amb rang de pressió APA/MPA(1) de dos línies (una de reserva) i cabal 1000 m³ (n)/h, situada al nord-est de l'entrada en el nucli urbà.  
- Xarxa primària i secundària. Característiques:  
La pressió de la xarxa primària és MPA A(1), pressió d'entrada màxima de 10 bar i d'eixida 0,4 bar, procedent de l'ERM descrita, i està construïda amb canonada de polietilé PE-100, d'alta densitat SDR 17,6 de diàmetres nominals 160 mm i 110 mm, amb una longitud respectiva de 934 m i 148 m.  
El detall de la seua distribució en el nucli urbà s'arreplega en el pla del projecte.  
La xarxa secundària es construirà, fonamentalment, amb canonada de polietilé PE-100, d'alta densitat SDR 17,5 i diàmetre fins a 110 mm, i de mitjana densitat SDR 11, per als diàmetres inferiors previstos.  
- Pla d'expansió.  
L'ERM i la xarxa primària, s'instal·laran durant el primer any des de la consecució de l'autorització administrativa d'execució. Hi ha una previsió de pla, diferenciat en tres fases, que engloben la totalitat del terme municipal que s'han d'executar en els anys següents d'acord amb el creixement vegetatiu del municipi.  
Vist l'escrit presentat per la companyia Gas Natural Cegás, SA, amb data 31 d'octubre de 2005 davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de San Miguel de Salinas, firmat pel tècnic competent i visat pel col·legi oficial corresponent amb data 26 d'octubre de 2005, així com l'addenda complementària a este, amb data del visat 10 de març de 2006, perquè li siga atorgada l'autorització administrativa i l'aprovació de projecte per a la distribució de gas natural al municipi de San Miguel de Salinas, província d'Alacant (CBREDE/2005/83/03).  
Vist que el Servici Territorial d'Energia d'Alacant va traslladar a l'empresa Endesa Gas Distribución, SA, de la sol·licitud efectuada per Cegás, SA, a fi de presentar les consideracions que considera oportunes, sense que conste en l'expedient manifestació efectuada a esta.  
Vist que va ser sol·licitat pel Servici Territorial d'Energia l'informe l'Ajuntament de San Miguel de Salinas, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA.  
Figura en l'expedient la contestació a l'informe sol·licitat, i l'Ajuntament manifesta que la sol·licitud de distribució de gas natural és per a tot el sòl urbà existent i l'urbanitzable previst en el Pla General d'Ordenació, en tramitació, i que actualment està classificat com a sòl no urbanitzable en les vigent normes subsidiàries, i ha de quedar condicionada l'autorització administrativa a l'aprovació definitiva del Pla General en les mateixes condicions.  
Vist que la companyia Iberdrola Distribución de Gas, SAU, va presentar amb data 21 d'octubre de 2005 davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de San Miguel de Salinas, firmat pel tècnic competent i visat pel col·legi oficial corresponent amb data 18 d'octubre de 2005, escrit on sol·licita que li fóra atorgada l'autorització administrativa per a la distribució de gas natural al municipi de San Miguel de Salinas, província d'Alacant (CBREDE/2005/86/03).  
Vist que el Servici Territorial d'Energia d'Alacant va traslladar a les empreses Endesa Gas Distribución, SA, i Gas Natural Cegás, SA, de la sol·licitud efectuada per Iberdrola Distribución de Gas, SAU, a fi de presentar les consideracions que estimara oportunes, constant en l'expedient escrit presentat per Gas Natural Cegás, SA, en el qual es manifesta, en síntesi, el següent:  
1. Que és part interessada en l'expedient, havent presentat sol·licitud d'autorització administrativa per a la gasificació al municipi de San Miguel de Salinas que es tramita en l'expedient CBREDE/2005/83/03. 2. Que en el projecte presentat per Iberdrola Distribución de Gas, SAU, s'observen deficiències tècniques com són, la determinació exacta de la infraestructura de connexió a la xarxa d'APA(1), ja que el gasoducte assenyalat, Redován - Los Montesinos - Torrevieja, té un traçat projectat que diferix substancialment amb l'utilitzat com a base del projecte. A més, l'antena proposada de subministrament és significativament superior a l'alternativa oferida per Cegás, ho és a una pressió de disseny APA(1), i suposa un extracost que no aporta valor afegit. Quant a la planta de GNL i donat l'estat del gasoducte, sembla que la seua construcció poguera resultar innecessària i que pressupostàriament hauria de disposar d'una inversió notablement superior. D'altra banda, no queda garantit el subministrament a tota la zona d'expansió de sòl del municipi, perquè es limita al sector de desenvolupament SUS-A al costat del nucli urbà i després a la zona de nucli urbà, la qual cosa implica un risc afegit, perquè deixa en mans d'un tercer el desenvolupament urbanístic i l'execució gasista que va parella, sense preveure's, a més, ni les instal·lacions necessàries per a això, ni l'organització, sistemàtiques i recursos destinats a diferents operacions annexes a l'autorització que sol·licita. 3. Que d'altra banda, l'empresa al·legant manifesta que el projecte per esta presentat té les característiques que no té el presentat per Iberdrola, els avantatges d'este i la posició rellevant que com a empresa distribuïdora té en l'àmbit de la Comunitat Valenciana. 4. Finalment manifesta els criteris jurídics i jurisprudencials que considera d'aplicació.  
No consta en l'expedient manifestació efectuada per Endesa Distribución de Gas, SA.  
Vist que va ser sol·licitat pel Servici Territorial d'Energia informe l'Ajuntament de San Miguel de Salinas, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Iberdrola Distribución de Gas, SAU.  
Figura en l'expedient la contestació a l'informe sol·licitat, i l'Ajuntament manifesta que la sol·licitud de distribució de gas natural és per a les zones del nucli urbà marcades en els plans i per al sector SUS-4 Los Invernaderos, actualment en fase de començar les obres d'urbanització. Que des de la planta de GNL fins a l'estació de regulació i mesurament prevista en el sector SUS-4 el traçat discorre majoritàriament per camins i finques privades, de manera que la seua execució dependria de l'autorització dels propietaris i, en cas contrari s'hauria de preveure un traçat alternatiu que discórrega per vies públiques o terrenys de titularitat municipal.   
Vist que les característiques bàsiques contingudes en la documentació presentada per Iberdrola Distribución de Gas, SAU, són les següents:  
- Punt de connexió:  
Des d'una planta satèl·lit de GNL - que descriu -, cal situar en la zona de San Fernando, al nord-est als afores del nucli urbà, que tindrà caràcter provisional mentre puga existir un punt d'alimentació en un punt pròxim al nucli de població.  
- Estació de regulació i mesurament (ERM)  
Amb rang de pressió MPB/MPA(1), a pressions màximes d'entrada i eixida de 4 bar i 0,4 bar.  
- Xarxa primària. Característiques:  
La xarxa en pressió APA-10(1), s'executa en canonada de polietilé PE-100, qualitat SDR 11, en una longitud de 3.102,5 m i diàmetre de 160 mm. La xarxa amb pressió MPB(1) -no queda descrita en el projecte-, discorre per canonades de polietilé PE-100, qualitat SRD 11 en dos trams de longituds de 3.884 m cada un, i diàmetres respectius 160 mm i 200 mm.  
Amb major detall el traçat previst es troba en els plans del projecte smgl-nou-051015, núm. 2, 3 i 4.  
- Zona geogràfica.  
El nucli urbà del municipi, així com el sector residencial SUS-A-Los Invernaderos.  
Vist que Endesa Gas Distribución, SA, Gas Natural Cegás, SA, i Iberdrola Distribución de Gas, SAU tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que, amb la data que és dictada la present resolució, consta justificadament acreditada a esta Direcció General d'Energia per part Endesa Gas Distribución, SA, Gas Natural Cegás, SA i Iberdrola Distribución de Gas, SAU, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que existix entre la totalitat de les sol·licituds presentades per a la construcció de les xarxa de distribució de gas natural al terme municipal de San Miguel de Salinas, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que ha sigut la forma de la seua iniciació, podrà disposar la seua acumulació a altres amb què tinga identitat substancial o íntima connexió.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió a través d'extensió de subministrament de distribució de gas natural al municipi de San Miguel de Salinas, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de San Miquel de Salinas en favor de Gas Natural Cegás, SA, i es denega la resta de sol·licituds que han sigut acumulades al present expedient i que el conformen, amb les condicions i característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Amb el gasoducte antena a Torrevieja, que disposa d'autorització administrativa de la Direcció General d'Energia amb data 26 de juliol de 2007, a través d'una extensió de subministrament amb rang de pressió MPB(1), i se situa en la zona nord-oest l'estació de regulació i mesurament des d'on s'alimentarà el nucli urbà.  
- Estacions de regulació i mesurament (ERM).  
La primera disposa d'un rang de pressió APA/MPB(1), i està ubicada en l'eixida del punt de connexió indicat, en el nord-est del municipi, pròxima a l'avinguda del Mar.  
La segona d'estes, està situada en la carretera de Casa Grande, amb pressió MPB/MPA(1) i entra amb la pressió d'eixida de la primera, i n'ix a la pressió MPA(1) per a l'alimentació de la xarxa de distribució del municipi.  
Els cabals nominals són per als dos de 1000 m³(n)/h.  
- Traçat:  
a) Des de l'eixida de la primera ERM, pressió APA/MPB(1), s'executa a pressió MPB(1), amb canonada de polietilé PE-100, qualitat SDR 17,6, en una longitud de 2.664 m i un diàmetre de 200 mm fins a l'arribada a la segona ERM. Vegeu el pla núm. 820-BW 6.2. Rev 0.0. del projecte visat amb data 26 d'octubre de 2005.  
b) De la canonada d'eixida de l'esmentada segona ERM, la xarxa circula a la pressió MPA(1), amb canonada de polietilé PE-100, qualitat SRD 17,6, amb diàmetres de 200 mm, 160 mm, 110 mm i 90 mm, i les seues longituds respectives són 643 m, 1.786 m, 2.638 m i 2.993 m. Vegeu el pla núm. 024-UB 8.1. Rev 0.0. de l'addenda al projecte visada amb data 10 de març de 2006.  
- Zona geogràfica  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
Les condicions a què queda sotmesa la present resolució de concurrència són les següents:  
1. Les instal·lacions que cal construir es faran d'acord amb el projecte tècnic d'execució, amb les característiques contingudes en la seua sol·licitud per a l'obtenció de l'autorització administrativa i l'aprovació d'este, que s'haurà de presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució haurà de fer-se menció, d'acord amb les característiques que estan arreplegades en el resolc únic, dels punts següents:  
a) Descripció concreta de la delimitació geogràfica, així com la dels vials que la limiten, corresponent a cada una de les fases compreses en els plans d'expansió i assenyalats en els plans núm. 799-FH 1.2. Rev 0.0. del projecte visat amb data 26 d'octubre de 2005 i núm. 134-XX 3.1. Rev 0.0. de l'addenda al projecte visada amb data 10 de març de 2006.  
b) Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic i condicionats expressats per l'Ajuntament.  
(1) APA: 4 bar< P =16 bar  
MPB: 0,4 bar< P =4 bar  
MPA: 0,05 bar < P =0,4 bar  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 18 de juny de 2009.- El director general d'Energia: Antonio Cejalvo Lapeña.